વીસ વર્ષ પછી પહેલી વખત પત્રકારોએ ટોકન રૂપે પોતાની નારાજગી વ્યકત કરી, પત્રકારને જે પોતાના સ્વમાન માટે માઠુ લાગવાનું બંધ થઈ જશે તો તેને પ્રજાની પીડા અને તકલીફ માટે પણ માઠુ લાગશે નહીં અને આ સ્થિતિ સમાજ માટે ધાતક સાબીત થવાની છે, બીજાના પ્રશ્ન માટે લડતો પત્રકાર જો પોતાની માટે લડશે નહીં તો તંત્ર તેમની ઉપર હાવી થઈ તેમને નમાલા બનાવી દેશે, જે સરકારમાં આત્યારે બેઠા છે તેમને તે વાતનો આનંદ થશે, પણ જે સરકારમાં આજે બેઠા છે, તેઓ આવતીકાલે વિરોધપક્ષમાં હશે, પણ જો પત્રકારને લાચારીમાં જીવવાની આદત પડી ગઈ હશે તો તે આવતીકાલે તમારી માટે પણ બોલશે અને લડશે નહીં. લોકશાહીના ચાર સ્તંભમાં એક સ્તંભ પત્રકારત્વ છે, પણ કોઈ પણ સરકાર હોય તેમને આ ચોથા સ્તંભને તોડી પાડવામાં જ રસ હોય છે.